Casa acollidora clarament destinada a lloguer. Cuida els detalls de confort com la gran quantitat de tovalloles, sabó, alguns aperitius a la cuina per quan arribes, etc. L'habitació principa és molt espaiosa, les altres dues correctes. El mobiliari, encara que una mica desgastat, és elegant i els llits molt confortables. A sota hi viu un veí amb qui molt amablement ens vàrem posar d'acord per organitzar l'aparcament ja que al carrer és pràcticament impossible trobar lloc -el garatge pertany al veí-. La zona és molt tranquila i perfecta per visitar San Francisco, a només 20 minuts en cotxe, i a 15 minuts de l'aeroport. Alerta, els dimecres a la matinada es recullen les escombraries i el soroll a partir de quarts de sis del matí no et deixarà dormir, sobretot a l'habitació del davant. A més, la porta del pàrquing és molt sorollosa i quan el veí l'obre et desperta.
Durant l'estada no va fer falta contactar amb la Genevieve i a posteriori ens reclama uns desperfectes que desconeixem i que no ens mostra, per ara estem resolent la disputa.